钦定古今图书集成/明伦汇编/官常典/第763卷 > 梁昭阳
## 钦定古今图书集成/明伦汇编/官常典/第763卷 > 梁昭阳

按《南海县志》：“昭阳，字宅羲，南海人。登崇祯癸酉榜，部
改名暾，授兴宁教谕。勤讲课，敦廉节，宁士翕然宗之。
时陈丹、陈周贼数万逼城，胁县令出迎。宁向乏兵，人
心汹汹，暾毅然曰：‘予职非民社，顾忍此生灵荼毒乎’？
擐甲登陴，身先捍御，城保无虞。暾料贼再至，罄俸置
炮募兵，功闻，擢户部司务。贼衔恨，要于路杀之，士民”
痛哭，遂于城南《鸡鸣山》建祠祀焉。